b'\n_START_ARTICLE_\nCerkev sv. Antona Pu\xc5\xa1\xc4\x8davnika, Rde\xc4\x8di Kal\n_START_SECTION_\nOpis\n_START_PARAGRAPH_\nKraj se prvi\xc4\x8d omenja leta 1145 kot sti\xc5\xa1ka posest in le\xc5\xbei nad ju\xc5\xbenim pobo\xc4\x8djem Dobske doline. Cerkev se prvi\xc4\x8d omenja leta 1581, vendar je verjetno, da je stala \xc5\xbee v srednjem veku, o \xc4\x8demer pri\xc4\x8da kamniti kip sv. Antona Pu\xc5\xa1\xc4\x8davnika (narejen ok. leta 1450), ki je danes shranjen v Narodni galeriji v Ljubljani. Sedanja cerkev je iz druge polovice 19. stoletja. Na\xc4\x8drte zanjo je naredil in\xc5\xbeenir Konrad Grimm, ki je sicer na \xc5\xbeeljo krajanov ohranil zidove stare ladje in jih zato oja\xc4\x8dal z dodatnimi oporniki. Lesen glavni oltar, ki je posve\xc4\x8den sv. Antonu Pu\xc5\xa1\xc4\x8davniku, je izdelan v 19. stoletju.'